ทิศทางของสิงห์ เวนเจอร์ ในปี 2018 มีแผนจะเดินทางไปซิลิคอนวัลเลย์ ในสหรัฐอเมริกา ใช่หรือไม่
ใช่ ขณะที่ทิศทางของสิงห์ เวนเจอร์ ในปีนี้ จะรุกคืบมาสู่การเข้าไปลงทุนโดยตรงในธุรกิจสตาร์ทอัพที่มีศักยภาพ โดยมีแผนจะเดินทางไปซิลิคอนวัลเลย์ ในสหรัฐอเมริกา เพื่อมองหาโอกาสการลงทุนในธุรกิจที่มีความน่าสนใจ โดยเฉพาะธุรกิจที่มีเทคโนโลยีที่มีความเชื่อมโยงที่จะสามารถนำมาต่อยอดให้กับธุรกิจในเครือได้ รวมไปถึงการมองหาเทคโนโลยีใหม่อื่นๆ ที่จะเข้ามามีบทบาทสำคัญในชีวิตของผู้คนในอนาคต
โดยเบื้องต้นจะเลือกให้ความสำคัญกับธุรกิจที่อยู่ใน 3 กลุ่มที่เกี่ยวข้องกับธุรกิจที่มีอยู่ภายในเครือ ได้แก่

– กลุ่ม Consumer Product ทั้งอาหารเครื่องดื่ม ผลิตภัณฑ์เพื่อสุขภาพ ซึ่งล้วนแต่มีความสำคัญในอนาคตทั้งจากจำนวนประชากรที่มากขึ้น และการเข้าสู่ Aging Society หรือแม้แต่บรรจุภัณฑ์ต่างๆ ที่มีส่วนในการช่วยดูแลสิ่งแวดล้อม รวมไปถึงในกลุ่มเครื่องปรุงรสต่างๆ เป็นต้น
– เทคโนโลยีที่ช่วยในการบริหารจัดการด้าน  Supply Chain ทั้งในเรื่องของระบบการผลิต การขนส่งและจัดจำหน่ายสินค้า รวมทั้งการพัฒนาระบบ  Logistic ทั้งในรูปแบบที่ต้องการส่งให้กับผู้รับปลายทางโดยตรง, รูปแบบ B2B และการขนส่งให้ธุรกิจ e-Commerce เป็นต้น

– การลงทุนในระบบหรือโปรแกรมที่ช่วยบริหารจัดการภายในองค์กร (Enterprise Solutions) เช่น การพัฒนาซอฟท์แวรต์เกี่ยวกับระบบต่างๆ เพื่อเพิ่มความสะดวกในการให้บริการแก่ลูกค้า อาทิ ในกลุ่มธนาคารที่เริ่มมีการพัฒนา  FinTech ต่างๆ เพื่อขับเคลื่อนไปสู่โลกของ Cashless Society เป็นต้น
นอกจาก Priority ใน 3 กลุ่มธุรกิจหลักเหล่านี้แล้ว สิงห์ เวนเจอร์ ยังเปิดกว้างสำหรับการลงทุนในธุรกิจอื่นๆ เพิ่มเติม ไม่ว่าจะเป็นกลุ่ม Healthcare, BioTech, PorpTech หรือ Internet of Things ต่างๆ ซึ่งล้วนแต่จะเข้ามามีบทบาทสำคัญในการใช้ชีวิตของผู้คนในอนาคต เรียกได้ว่า เปิดกว้างให้กับทุกๆ เทคโนโลยีที่สามารถจะเข้ามาเปลี่ยนโลกในอนาคตได้